เดือนแล้วประจำเดือนมาสองครั้ง มา วันที่ 1-7 กุมภาพันธ์ 61 แล้วมาอีกครั้ง วันที่ 25 กุมภาพันธ์ - 1 มีนาคม ค่ะ แล้วจะมาอีกเมื่อไหร่ค่ะ
สวัสดีค่ะ ประจำเดือน (Menstruation) เมื่อร่างกายมีการตกไข่อย่างสม่ำเสมอ จะทำให้เริ่มมีประจำเดือนมาสม่ำเสมอทุกเดือนค่ะ โดยที่รอบประจำเดือนสามารถคลาดเคลื่อนได้บ้าง ถ้าอยู่ในช่วง 24-38 วัน ถือว่ายังรับได้ค่ะดังนั้น ถ้ารอบนี้ดูมาเร็วขึ้นเล็กน้อย แต่ไม่เร็วไปกว่า 24 วัน อาจลองสังเกตอาการไปก่อนได้ค่ะ ซึ่งรอบที่มาเร็วนี้ ควรมีลักษณะอื่นๆ เช่นจำนวนวัน ลักษณะเลือด ปริมาณเลือด รวมไปถึงอาการปวดท้องไม่ต่างไปจากเดิมค่ะทั้งนี้ ถ้าลักษณะไม่เหมือนเดิม หรือมีเพศสัมพันธ์ที่มีความเสี่ยง ต้องระวังการตั้งครรภ์ด้วยค่ะ ถ้ามีความเสี่ยงอาจต้องตรวจปัสสาวะเพื่อดูการตั้งครรภ์ร่วมด้วยค่ะถ้าเลือดที่ออกเหมือนเดิม สามารถสังเกตุอาการได้ค่ะ เนื่องจากในบางครั้งอาจมีสาเหตุอื่นที่ส่งผลต่อระดับ ฮอร์โมน ได้ เช่น ไทรอยด์ ถุงน้ำรังไข่ ฮอร์โมนโปรเเลคติน หรือภาวะเครียด กังวล ทำให้การตกไข่เร็วขึ้น เเล้วรอบเดือนเลยมาเร็วขึ้น ส่วนรอบถัดไปบอกได้ยากค่ะ ขึ้นอยู่กับว่าร่างกายจะมีกาตกไข่เมื่อไหร่ เเต่ถ้าอยู่ในช่วง 24-38 วัน ถือว่ารับได้ค่ะ ถ้าเลื่อนออกมาก อาจลองมาปรึกษาสูตินรีเเพทย์ค่ะ